text: Velbekomme: Ugens sommerret
  26 juli 2016 kl. 06.39
  I denne uge har Tyrstrup Kro sammensat en ret til vores serie af sommerretter fra lokale kroer og restauranter.
  Hvorfor ikke trodse skybrudene og komme ned til fiskeren og hente en frisk torsk. Køkkenchefen på Tyrstrup Kro ved Christiansfeld har været nede ved Lillebælt efter fisk og har sammensat en let sommerret med torsk, danske kartofler og vagtelsolæg.
  Stegt torsk fra Lillebælt 
  Vagtelæggene koges hårdt og rulles så skallen revner. Herefter lægges æggene i en stærk saltlagde i nogle dage. Små danske kartofler vaskes og koges let, torsken steges på panden.Torsk, kartofler og solæg anrettes med danske tyndskårede radisser, sennep rørt op i mayonnaise, frisk persille eller andre urter og en olie lavet på persille og dild.
  
  
  